wickkiey/tamil-wikipedia-chunked huggingface dataset:
# ஏற்றுமதி - இறக்குமதி வரி

ஒரு நாட்டில் இருந்து பொருட்களை வேற்று நாட்டுக்கு ஏற்றுமதி செய்வோரும் பிற நாட்டில் இருந்து தமது நாட்டுக்கு பொருட்களை இறக்குமதி செய்வோரும் செலுத்த வேண்டிய வரிக்கு முறையே** ஏற்றுமதி-இறக்குமதி வரி** என்று பெயர்.
# ஏற்றுமதி - இறக்குமதி வரி

## நோக்கம்

இறக்குமதி வரியை விதிப்பதற்கு பல நோக்கங்கள் (அரசாங்கத்துக்கு) இருக்கலாம்.
1. உள்நாட்டு உற்பத்தியாளர்களை ஆதரித்தல்: வெளி நாட்டில் இருந்து பொருட்களை இறக்குமதி செய்வோர், உள்நாட்டுத் தயாரிப்புகளின் விலையைவிட குறைந்த விலைக்கு அவற்றை விற்கலாம். இதனால் உள்நாட்டு உற்பத்தியாளர்கள், தங்கள் பொருட்களை உள்நாட்டுச் சந்தையில் விற்க முடியாமல் போகலாம். இதனால் உற்பத்தி முடக்கம் ஏற்பட்டு தொழில்கள் நலிவடைந்து போக நேரிடலாம். இதனால் வேலையின்மை உள்ளிட்ட பல பிரச்சனைகள் எழக்கூடும். இத்தகைய மோசமான பின்விளைவுகளைத் தவிர்ப்பதற்காக, இறக்குமதி செய்யப்படும் பொருட்களின் மீது அரசாங்கம் "இறக்குமதி வரியை" விதிக்கலாம்.
# கதரீன் சில்லு (வாணவெடி)

**கதரீன் சில்லு** (*Catherine wheel*) என்பது ஒரு வகை வாணவெடி ஆகும். இது, வெடிமருந்து நிரப்பப்பட்ட ஒரு சுருள் வடிவக் குழாயாக இருக்கும் அல்லது அதன் நடுப்பகுதியூடாகச் செல்லும் ஊசியொன்றால் சரிவான நிலையில் பொருத்தப்பட்டுச் சுழலும் வகையில் அமைக்கப்பட்ட ஒரு வாணத்தைக் கொண்டிருக்கும். இதைப் பற்றவைக்கும் போது இது வேகமாகச் சுழல்வதனால் வாணத்தில் இருந்து வெளியேறும் வண்ணத் தீச்சுவாலையும், தீப்பொறிகளும் சுருள் வடிவான அழகுக் கோலத்தை உருவாக்குகின்றன. மத்தியகால ஐரோப்பாவில், குற்றவாளிகளுக்குத் தண்டனை வழங்குவதற்கும், வதைப்பதற்கும் "உடைக்கும் சில்லு" என்னும் கருவி பயன்பட்டது. இக் கருவியிலேயே புனித கதரீன் உயிர்த் தியாகம் செய்தார். இதனால் இக் கருவிக்கும், அதைப் போன்ற இந்த வாணவெடிச் சில்லுக்கும் "கதரீன் சில்லு" என்னும் பெயர் ஏற்பட்டது.  
மால்ட்டா நாட்டில் கதரீன் சில்லு பரவலாகப் புழக்கத்தில் உள்ளது. அந்நாட்டிலுள்ள அசு-செபுக் என்னும் நகரம் இதற்குப் பெயர் பெற்றது. அங்கே ஒரு முழுத் தெருவையுமே இந்தக் கதரீன் சில்லுகளால் நிரப்பியிருப்பர். எளிமையான சிறிய சில்லுகளில் இருந்து, பற்சில்லுகளுடன் கூடிய சிக்கலான அமைப்புடையன வரை பல விதமான சில்லுகள் இங்கே இருக்கும். 2011, சூன் 18 ஆம் நாள் இது வரை இல்லாத அளவுக்கு 105 அடி விட்டம் கொண்ட மிகப்பெரிய கதரீன் சில்லு, மால்ட்டாவில் உள்ள இம்காப்பா நகரத்தில் உருவாக்கி இயக்கினர். அது ஒரு உலக சாதனையாக விளங்குகிறது.  
கதரீன் சில்லுகள் பல்வேறு கோலங்களில் அமைவது உண்டு. "ஐந்து சில்லு அமைப்பு" என்னும் வகையில், நடுவில் ஒரு சில்லும், அதைச் சுற்றி சிலுவை வடிவில் அமையும்படி நான்கு சில்லுகளும் இருக்கும். நான்கு மீட்டர்கள் வரை விட்டம் கொண்டனவும், 8 முதல் 10 வரையான சில்லுகளைக் கொண்டனவுமான வகை "விண்மீன் அமைப்பு" எனப் பெயர் பெறுகிறது.
# வாணவெடி

தொடக்கவிழாவின் போது நிகழ்ந்த வாணவேடிக்கைக் காணொளி]]  
**வாணவெடி** என்பது, ஒரு வகையான வெடிபொருள் வாணத்தொழில்நுட்பப் பொருள் ஆகும். இது அழகுக்காகவும், பொழுதுபோக்குக்காகவும் பயன்படுகிறது. பொதுவாக இது வாணவெடிக் காட்சி, அல்லது வாணவேடிக்கை என்று அழைக்கப்படும் நிகழ்வுகளின் ஒரு பகுதியாக அமைகின்றது. வாணவெடிக் காட்சி அல்லது வாண வேடிக்கை என்பது, வாணவெடிகளினால் உருவாகும் பலவகையான தோற்றங்களைக் காட்சிப்படித்தும் நிகழ்வு ஆகும். வாணவெடிப் போட்டிகளும் பல்வேறு இடங்களில் நிகழ்வது உண்டு. பல்வேறு வடிவங்களில் அமையும் வாணவெடிகள் பொதுவாக நான்கு விளைவுகளை உருவாக்குகின்றன. அவை, ஒலி, ஒளி, புகை, மிதக்கும் பொருட்கள் என்பன. வணவெடிகள், சிவப்பு, செம்மஞ்சள், மஞ்சள், பச்சை, நீலம், ஊதா, வெள்ளி எனப் பல்வேறு நிறத் தோற்றங்களையும் கோலங்களையும் உருவாக்கும் வகையில், வாணவெடிகளை வடிவமைக்கலாம். உலகின் எல்லாப் பகுதிகளிலும் அரசியல், சமய, பண்பாட்டு நிகழ்வுகள் உட்படப் பல நிகழ்வுகளின்போது வாண வேடிக்கைகள் இடம்பெறுகின்றன.  
வாணவெடி ஏழாம் நூற்றாண்டில் சீனாவில் கண்டுபிடிக்கப்பட்டது. பண்டைய சீனாவின் நான்கு பெரிய கண்டுபிடிப்புக்களின் ஒன்றான வெடிமருந்து கண்டுபிடிக்கப்பட்டதன் தொடர்ச்சியாகவே வாணவெடி உருவானது. தீய ஆவிகளை விரட்டுவது என்னும் நம்பிக்கையில் இவை முதலில் பயன்பட்டன. சீனப் புத்தாண்டு, நடு இலையுதிர்கால நிலவு விழா போன்ற கொண்டாட்டங்களின் போது வாண வேடிக்கைகள் இன்றும் நிகழ்த்தப்படுகின்றன. இன்றும் உலகில் வாணவெடிகளை உற்பத்தி செய்வதிலும், ஏற்றுமதி செய்வதிலும் முன்னணி நாடாக விளங்குவது சீனாவே.  
வாணவெடிக் காட்சி நிகழும் இடத்தைப் பொருத்து வாணவெடிகள், நில வாணவெடிகள் அல்லது வான் வாணவெடிகள் என இரண்டு வகைகளாகப் பகுக்கப் படுகின்றன. இரண்டாவது வகையில் அவற்றை வானுக்கு உந்துவதற்கான வாணங்கள் வாணவெடிகளிலேயே இருக்கும், அல்லது எறிகணைவீசிகள் மூலம் அவற்றை வானில் செலுத்துவர்.  
வாணவெடிகளில் உள்ள மிகப் பொதுவான அம்சம், வெடிமருந்து நிரப்பிய, தாள் அல்லது அட்டையினால் ஆன குழாய்கள் ஆகும். இத்தகைய பலவிதமான குழாய்கள் சேர்த்து அமைக்கப்படுவதனால், அவை எரியும்போது பல்வேறு நிறங்களும் வடிவங்களும் உண்டாகின்றன. வாணவெடிகளின் மிகப் பொதுவான வடிவம் வாணம் ஆகும். வாணங்கள் போரிலும் பயன்பட்டன. அஞ்சல்களை அனுப்புவதற்கும் வாணத்தொழில்நுட்பம் பயன்பட்டுள்ளதுடன் மாதிரி ஏவுகணைகளை உந்துவதற்கும் இதனைப் பயன்படுத்தியுள்ளனர்.  
வான் வாணவெடிகளைவிட, நில வாணவெடிகள் பெரிதாக விரும்பப்படுவதில்லை எனினும் நில வாணவெடிகள் மூலமும் அழகான தோற்றங்களை ஏற்படுத்தமுடியும். இதன்மூலம், எளிமையான சுழலும் சில்லுகள் முதல் முப்பரிமாணக் கோளங்கள் வரை உருவாக்குகின்றனர்.
# அமேசான் கிண்டில்

**அமேசான் கிண்டில்** என்பது அமேசான் நிறுவனம் உருவாக்கி அறிமுகப்படுத்தப்பட்ட மின்னூல்களை இலகுவாக வாசிக்க உதவும் ஒரு மின்படிப்பான் ஆகும். இதனை பயன்படுத்துவோர் கம்பியற்ற இணைப்புக்களின் உதவியுடன் மின்னூல்கள், செய்தித்தாள்கள், இதழ்கள், வலைப்பதிவுகள் போன்ற அனைத்து எண்முறை ஊடகங்களையும் இணைய உலாவிகள் மூலம் தேடிப் பெற்றுக் கொள்ளவும், வாங்கவும், தரவிறக்கம் செய்து கொள்ளவும், எளிதாக மின்னூல்களை வாசிக்கவும் இந்தக் கருவி பயன்படுகின்றது.  
கிண்டில் வன்பொருள் கருவிகள் மின்தாள்களில் அகரவரிசை, வடிவங்களைக் காட்சிப்படுத்துகின்றன. இதனால் தாள்களில் வாசிப்பது போன்ற தோற்ற உருவாக்கம் பெறப்படுகின்றது. அத்துடன் இவை குறைந்தளவு ஆற்றலைப் பயன்படுத்தவும் உதவுகின்றது.  
அமேசானின் 2011 மே மாத அறிக்கையில், கடந்த ஆண்டில் அச்சிடப்பட்ட நூல்களை விடவும் அதிகளவில் கிண்டில் நூல்கள் தம்மால் விற்பனை செய்யப்பட்டதாக அறிவிக்கப்பட்டது. மின் மை (E Ink) என்ற வகையிலான திரையை இந்தக் கிண்டில் கருவி கொண்டிருப்பதால், தாளில் படிக்கும் கண்களை உறுத்தாத அனுபவம் கிடைக்கிறது.
# அமேசான் கிண்டில்

## பெயரிடுதல், பரிணாமம்

2004 ஆம் ஆண்டில் அமேசான்.காம் நிறுவனத்தின் தலைவர் மற்றும் முதன்மை செயல் அலுவலரான ஜெப் பெசோஸ்<nowiki/>தன்னுடைய ஊழியர்களிடம் ஒரு பணியைக் கொடுத்தார். அது உலகிலேயே ஒரு சிறந்த மின்னூல் படிப்பானை நமது போட்டி நிறுவனங்கள் உருவாக்குவதற்கு முன் நாம் உருவாக்க வேண்டும் என்பதாகும். அமேசான் இதற்கு இட்ட குறிப்பெயர் ஃபியோனா ஆகும்.  
தெ கிண்டில் என்ற பெயரானது நிறுவனத்தின் ஆலோசகர்களான மைக்கேல் பேட்ரிக் க்ரோனன் மற்றும் கரின் ஹிப்மா என்பவர்களால் ஏற்படுத்தப்பட்டது. ஆய்வுக்கூடம் 126 (லேப் 126) தங்களின் கருவிக்கு ஒரு பொருத்தமான பெயரை வைக்குமாறு மைக்கேல் பேட்ரிக் க்ரோனன் மற்றும் கரின் ஹிப்மா போன்றவர்களிடம் கேட்டுக்கொண்டதன் பேரில் அவர்கள் இதற்கு கிண்டில் எனப் பெயரிட்டனர். அதற்கு **வெளிச்சத்தை** **உருவாக்குவது** என்பது பொருளாகும். அறிவார்ந்த மற்றும் மகிழ்ச்சி தரக்கூடிய வாசிப்பு அனுபவத்தைத் தரக்கூடியது என்ற பொருள் தரக்கூடிய உவமையாக இந்தப் பெயர் பொருத்தமானதாக இருந்ததாக அவர்கள் நினைத்தனர்.  
2007 ஆம் ஆண்டில் கிண்டில் வன்பொருளுடன் கிண்டில் கருவி வெளியானது. பின் 2009 இல் சற்றுப் பெரிய திரையுடன் கிண்டில் டிஎக்சு வெளியானது. பலவிதமான கிண்டில் கருவிகள் வெளியிடப்பட்டன. அதில் ஒன்று விசைப்பலகையுடனும் மற்றொன்று தொடுதிரையோடு வெளியிடப்பட்டது. மேலும் கிண்டில் மென்பொருளுடன் கூடிய கைக் கணினி கிண்டில் தீ என்ற பெயரிலும், விலை குறைவான தொடுதிரை கொண்ட கிண்டில் 7என்ற கருவியும் வெளிவந்தது. கிண்டில் மின்னனு படிப்பான் என்பது வாசித்தலுக்கு மட்டும் என்ற ஒரே நோக்கோடு தான் வெளிடயிப்பட்டது. ஏனெனில் வேறு சில வசதிகள் அதில் இருந்தால் வாசிப்பதில் இருந்து கவனச் சிதறல் ஏற்படுவதற்கான வாய்ப்புகள் ஏற்படும் என்பதால் அது தவிர்க்கப்படுகிறது.  
அமேசான் நிறுவனம், பல்வேறு தளங்களிலும் மற்றும் கருவிகளிலும் குறிப்பாக மைக்ரோசாப்ட் விண்டோசு, மாக் இயக்குதளம், ஆண்ட்ராய்டு இயங்குதளம், ஐஓஎஸ், பிளாக்பெர்ரி இயங்குதளம், விண்டோசு செல்லிடத் தொலைபேசி போன்றவற்றில் செயல்படும் வகையில் கிண்டிலை உருவாக்கியுள்ளது. மேலும் அமேசான் மேகக் கணிமை பயனர் வசதியையும் அளித்துள்ளது. இதன் மூலம் நவீன உலாவிகளின் மூலம் மின்னனு நூல்களைப் படிக்க முடியும்.
# அமேசான் கிண்டில்

## கருவிகள்

### முதல் தலைமுறை

#### கிண்டில்

அமேசான் தனது முதல் மின்னனுப் படிப்பானை நவம்பர் 19,2007 இல் 399 அமெரிக்க டாலர் மதிப்பில் வெளியிட்டது. விற்பனை துவங்கிய ஐந்தரை மணி நேரத்தில் விற்றுத் தீர்ந்தது. பின் ஐந்து மாதங்கள் வரையில் இருப்பில் இல்லை என்ற செய்தியே 2008 ஏப்ரல் இறுதி வரை நீடித்தது.
# அமேசான் கிண்டில்

## கருவிகள்

### இரண்டாம் தலைமுறை

#### கிண்டில் 2

பெப்ரவரி 10, 2009 இல் அமேசான் தனது இரண்டாம் தலைமுறை கிண்டிலான கிண்டில் 2 என்பதை அறிவித்தது. ஆனால் அது பெப்ரவரி 23, 2009 இல் விற்பனைக்கு வந்தது. உரையை ஒலியாக மாற்றக்கூடிய வசதியுடன் வந்தது. மேலும் இதில் 2 கிகாபைட்டு அளவிற்கு உள்ளக நினைவிடம் இருந்தது. அதில் 1.4 ஜிகாபைட்டு அளவிற்கு பயனர்கள் பயன்பாட்டிற்கு இருந்தது. முதல்தலைமுறை கிண்டிலின் எதிர்மறை தாக்கத்தால் கிண்டில் 2 இல் நினைவக அட்டைக்கான இடமின்றி கிண்டில்2 வந்தது. இது முதல் தலைமுறை கிண்டிலை விட மிகவும் மெல்லியதாக இருந்தது.
# கா. மாரிமுத்து

**கா. மாரிமுத்து** (பிறப்பு: செப்டம்பர் 30 1956) மலேசியாவில் எழுத்தாளர்களுள் ஒருவராவராவார். இவர், பத்திரிகை துணை ஆசிரியராகவும், தமிழ் மலர் இதழின் துணையாசிரியராகவும் இருந்துள்ளார்.
# கா. மாரிமுத்து

## எழுத்துத் துறை ஈடுபாடு

1972 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் கவிதைகள், இசைப் பாடல்கள், சிறுகதைகள், கட்டுரைகள், வானொலி / மேடை நாடகங்கள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# பார்க்கர் சுருள்

**பார்க்கர் சுருள்** என்பது, சூரியனின் காந்தப்புலம் சூரிய மண்டலத்தில் விரிந்து செல்லும்போது உண்டாகும் வடிவத்தைக் குறிக்கும். சட்டக் காந்தத்தின் காந்தப்புலத்தின் வடிவத்தைப் போலன்றி, சூரியனின் விரிவுப் புலம் ஒரு எண்கணிதச் சுருளாக முறுக்கம் அடைந்துள்ளது. இது சூரியக் காற்றின் காந்தநீர்மவியக்கத் தாக்கத்தினால் ஏற்படுகிறது. சூரியக் காற்றையும் அதோடு தொடர்புடைய பல தோற்றப்பாடுகளையும், 1950களில், எதிர்வு கூறிய இயூசீன் பார்க்கரின் பெயரைத் தழுவியே இவ் வடிவத்துக்குப் பெயர் இடப்பட்டுள்ளது. கோளிடை ஊடகத்தில் சூரியனின் சுருள் வடிவக் காந்தப்புலத்தின் தாக்கம், சூரிய மண்டலத்தின் மிகப் பெரிய அமைப்பை உருவாக்குகிறது.  
சூரியக் காற்றின் பார்க்கர் சுருள் வடிவம் சூரிய மண்டலத்தின் வெளிப் பகுதியில் சூரியனின் காந்தப்புலத்தில் மாற்றத்தை ஏற்படுத்துகிறது. சூரியனில் இருந்து 10-20 வானியல் அலகுகளுக்கு அப்பால், காந்தப் புலம் சுருள்வளைய வடிவம் உடையதாக இருக்கும். சட்டக் காந்தத்தில் இருப்பதுபோல் வடமுனையில் இருந்து தென்முனைக்குச் செல்லும் முனையச் சார்பு கொண்டதாகவோ, சூரியன் சுற்றாவிட்டல் சூரியக் காற்றோட்டத்திலிருந்து எதிர்பார்க்கக்கூடிய உள் நோக்கிய அல்லது வெளி நோக்கிய ஆரைப் போக்கமைவு கொண்டதாகவோ இருப்பதில்லை. இந்தச் சுருள் வடிவம், சூரிய மண்டலத்தின் வெளிப் பகுதியில் சூரியக் காந்தப்புலத்தின் வலிமையைக் கூட்டுகிறது.  
இந்தச் சுருள் வடிவம், புல் தரைச் சுழலும் நீர் தெளிப்பானிலிருந்து வெளிவரும் நீரின் கோலத்தை ஒத்தது. சூரியக் காற்று சூரியனிலிருந்து சீரான வீதத்தில் வெளியேறுகிறது. ஆனால் இந்தச் சூரியக் காற்றை வெளியேற்றும் சூரியனின் மேற்பரப்பில் உள்ள குறிப்பிட்ட பகுதிகள் சூரியனின் சுழற்சியுடன் சேர்ந்து சுழல்கின்றன. இது அவற்றிலிருந்து வெளியேறும் சூரியக் காற்றை வெளியில் சுருள் வடிவில் அமைக்கிறது. தெளிப்பானிலிருந்து வரும் நீர்த்தாரையைப் போலன்றி, சூரியக் காற்று காந்தப் புலத்துடன் பிணைக்கப்பட்டு உள்ளது. ஆகவே, காந்தப் புலக் கோடுகள் சூரியக் காற்றுப் பொருளுடன் பிணைந்து இருப்பதால், காந்தப்புலக் கோடுகளும் சுருள் வடிவத்தைப் பெறுகின்றன.  
சூரியனின் நடுக் கோட்டைவிட அதன் துருவப் பகுதிகள் குறைந்த வேகத்துடன் சுற்றும் வேறுபாடான சூரியனின் சுழற்சிக்கு பார்க்கரின் சுருளும் காரணமாக இருக்கக்கூடும். சூரியனின் காந்தப் புலம் சூரியக் காற்றை நெறிப்படுத்துகிறது. அத்துடன், சூரியக் காற்று பெரும்பாலும் துருவப் பகுதியில் இருந்து வெளியேறுவதால் உருவாகும் சுருள் வடிவம், காந்த இழுவிசையினால், ஒரு முறுக்குப் பின்னிழுவையை உண்டாக்குகிறது.
# முகமது சுல்தான் (எழுத்தாளர்)

**முகமது சுல்தான்** (பி: 1941) மலேசியாவில் எழுத்தாளர்களுள் ஒருவராவராவார். மைதீ சுல்தான் எனும் புனைப் பெயரில் எழுதிவரும் இவர், மலேசிய வானொலியின் முன்னாள் கலைஞராவார். மேலும் இவர் ஒரு சிறந்த வானொலி அறிவிப்பாளரும், தயாரிப்பாளரும், விளையாட்டு வருணனைகளில் வல்லவரும், பட்டி மன்றப் பேச்சாளரும், தமிழ் இளைஞர் மணி மன்றத்தில் ஈடுபாடுள்ள செயலாளரும், மலேசியத் தமிழ் எழுத்தாளர் சங்கத்தின் பொறுப்பாளர்களுள் ஒருவராகவும் இருந்துள்ளார்.
# முகமது சுல்தான் (எழுத்தாளர்)

## எழுத்துத் துறை ஈடுபாடு

1960 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், கவிதைகள் ஆகியவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# ந. முகம்மது காசீம்

**ந. முகம்மது காசீம்** மலேசியா எழுத்தாளர்களுள் ஒருவராவார். தமிழவேள் தாசன், பாட்டாளித் தமிழன்
போன்ற புனைப்பெயர்களில் எழுதிவரும் இவர், ஒரு வணிகராவார்.
# ந. முகம்மது காசீம்

## எழுத்துத் துறை ஈடுபாடு

1947 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் தமிழின எழுச்சிக் கட்டுரைகளே எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# ந. முகம்மது காசீம்

## பரிசில்களும், விருதுகளும்

- "தமிழவேள்" விருது - தேசியப் பல்கலைக் கழக இந்திய மாணவர் சங்கம் (2001)
- மலேசியத் தமிழ் எழுத்துலகம் தளத்தில் ந. முகம்மது காசீம் பக்கம்
# முகம்மது யூசுப் (மலாயா)

**ஹாஜி. முகம்மது யூசுப்** (பி: 1934) மலேசியாவில் எழுத்தாளர்களுள் ஒருவராவராவார். கவியோகி நாச்சிகுளத்தார் எனும் புனைப்பெயரில் எழுதிவரும் இவர், சிற்றங்காடி வியாபாரியாவார்.
# முகம்மது யூசுப் (மலாயா)

## எழுத்துத் துறை ஈடுபாடு

1950 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. வெண்பா, சதகம், மாலை, கோவை, பதிகம், பிள்ளைத்தமிழ் எனும் வடிவங்களிலும் அமைப்புகளிலும் அமைந்த இவை அருள் நூல்களும், நீதி நூல்களுமாகும். பல அரிய பழந்தமிழ்த் தத்துவ நூல்களை மறுபதிப்புச் செய்துள்ளார்.
# ஆசான்சோல்

மாநிலத்தின் மேற்கு எல்லையில் மேற்கு வர்த்தமான் மாவட்டத் தலைமையிடம் ஆகும். மிகுந்த தொழிலாளர்கள், உயர்ந்த தனிநபர் வருமானம், நல்ல கல்வி நிறுவனங்கள், போக்குவரது வசதிகள் என வளர்ச்சிக்கு வழிகோலும் காரணிகளைக் கொண்டுள்ளது. இதன் பின்புலத்தில் பாங்குரா மற்றும் புரூலியா மாவட்டங்களும் வடக்கு வங்காளமும் உள்ளன. ஒரிசா மற்றும் சார்க்கண்ட் மாநிலங்களுடனும் அணுக்கமான தொடர்பு கொண்டுள்ளது. ஓர் பிரித்தானிய ஆய்வு நிறுவனம் வெளியிட்டுள்ள உலகின் 100 விரைவாக வளர்ந்துவரும் நகரங்களில் இடம் பெற்றுள்ள 11 இந்திய நகரங்களில் ஒன்றாக ஆசன்சோல் திகழ்கிறது. .  
ஆசன்சோல் என்ற பெயர் இரு பெயர்களின் கூட்டாகும்; *ஆசன்* என்பது தாமோதர் ஆற்றங்கரைகளில் காணப்படும் ஒருவகை மரத்தையும் *சோல்* என்பது மண் எனவும் குறிக்கும். இணையாக கனிமங்கள் நிறைந்த பூமி எனப் பொருள் கொள்ளலாம்.
# ஆசான்சோல்

## இதனையும் காண்க

- சித்தரஞ்சன் லோகோமோடிவ் ஒர்க்ஸ்
# சீ. முத்துசாமி

**சீ. முத்துசாமி** (பிறப்பு: பிப்ரவரி 22 1949) மலேசியாவில் எழுத்தாளர்களுள் ஒருவராவரான இவர், ஆசிரியராவார்.
# சீ. முத்துசாமி

## எழுத்துத் துறை ஈடுபாடு

1973 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் சிறுகதைகள், நாவல், புதுக் கவிதைகள் போன்றவற்றை எழுதிவருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# ராணா

***ராணா*** (; ) வெளிவர இருக்கும் புராண, அதிரடி திரைப்படம். கே. எஸ். ரவிக்குமார் திரைக்கதை எழுதி இயக்குகிறார். இந்த படத்தில் ரஜினிகாந்த், தீபிகா படுகோண் ஆகியோர் நடிக்கின்றனர்.
இப்படத்திற்கு இசைப்புயல் ஏ. ஆர். ரகுமான் இசை அமைக்கின்றார்.
# ராணா

## நடிப்பு

- ரஜினிகாந்த்
- தீபிகா படுகோண்
- கஞ்சா கருப்பு
# சிங்கப்புலி (விலங்கு)

**சிங்கப்புலி** அல்லது **லைகர்** (*Liger*) என்பது ஆண் சிங்கம் (*Panthera leo*) மற்றும் பெண் புலி (*Panthera tigris*) இவைகளுக்கிடையே ஒரு கலப்பினச் சேர்க்கை மூலம் உருவாகிய கலப்பு உயிரினமாகும். இவ்வினத்தின் பெற்றோர்கள் *பந்தேரா* எனும் ஒரே பேரினத்தைச் சேர்ந்தவை, ஆனால் அவற்றின் இனங்களோ வேறுபட்டவையாக உள்ளது. அறியப்பட்ட அனைத்து பூனைகுடும்பங்களுக்கிடையே உருவத்தில் பெரிதானதாக சிங்கப்புலி உள்ளது. கிட்டத்தட்ட இவற்றைப்போலவே கலப்பினச்சேர்க்கை மூலம் தோன்றிய புலிச்சிங்கம் எனும் விலங்கில் இருந்து சிங்கப்புலி வேறுபட்டுள்ளது. ஆண் புலியும் பெண் சிங்கமும் இணைந்த கலப்பினமே புலிச்சிங்கம் ஆகும்.  
சிங்கப்புலிகள் நீச்சல் புரிவதை விரும்புகின்றன; இது புலியின் ஒரு பண்பு ஆகும், அதேவேளையில் கூடிப் பழகும் இயல்பு மிக்கவையாக உள்ளன; இந்தப்பண்பு சிங்கத்துக்கு உரித்ததாகும். கேர்க்குலிசு எனும் சிங்கப்புலி உலகிலேயே மிகப்பெரிய, வாழும் பூனை என்று கின்னசுச் சாதனை நூலில் இடம்பெற்றுள்ளது.
# எர்வின் நேயெர்

**எர்வின் நேயெர்** (*Erwin Neher*, பிறப்பு: மார்ச் 20, 1944) ஒரு செருமானிய உயிரி இயற்பியலாளர். நேயெர் 1963 முதல் 1966 வரை மியூனிக் தொழில்நுட்ப பல்கலைக்கழகத்தில் இயற்பியல் பயின்றார். 1966 இல், இவர் அமெரிக்காவில் படிக்க ஒரு ஃஃபுல்ப்ரைட் உதவித்தொகை வழங்கப்பட்டது. இவர் விஸ்கான்சின்-மேடிசன் பல்கலைக்கழகத்தில் உயிரி இயற்பியலில் முதுநிலைப் பட்டம் பெற்றார். 1991ஆம் ஆண்டு மருத்துவம் அல்லது உடலியங்கியலுக்கான நோபல் பரிசை பேர்ற் சக்மனுடன் சேர்ந்துப் பெற்றார்.
# பெர்மாவின் சுருள்

**பரவளைவுச் சுருள்** என்று அழைக்கப்படும் **பெர்மாவின் சுருள்** (Fermat's spiral) என்பது ஒரு வகை ஆர்க்கிமிடியச் சுருள் ஆகும். முனைவாள்கூற்று முறையில் இதன் சமன்பாடு:  
:<math>r = \pm\theta^{1/2}\,</math>  
மிகப் பொதுவான பேர்மட்டின் சுருள்  
:<math>r^2 = a^2 \theta\,</math>  
என்னும் சமன்பாட்டில் அமையும்.  
சூரியகாந்தி, டெய்சி போன்ற தாவரங்களில் வட்டு இலையடுக்கத்தில், சுருள் வலை பிபனாச்சி எண்களில் அமைகிறது. இங்கே சுருள்களின் வடிவங்கள் அடுத்தடுத்து உருவாகும் கூறுகளின் வளர்ச்சியில் தங்கி உள்ளது. முதிர்ந்த வட்டு இலையடுக்கத்தில், எல்லாக் கூறுகளும் சமமான அளவில் இருக்கும்போது, அது சுருள் பேர்மட்டின் சுருளாக அமையும்.
# பெருக்குத் தொடர்வரிசை

கணிதத்தில், **பெருக்குத் தொடர்வரிசை அல்லது பெருக்குத் தொடர்முறை** (*Geometric progression*) என்பது, ஒவ்வொரு எண்ணுக்கும் அடுத்து வரும் எண், முதல் எண்ணைச் சுழி (சைபர்) அல்லாத மாறா எண் ஒன்றினால் பெருக்கி வரும் எண்ணாக அமையும் எண்களின் தொடர்வரிசை ஆகும். இந்த மாறா எண் பொது விகிதம் எனப்படும். பெருக்குத் தொடர்வரிசையப் **பெருக்கல் விருத்தி** எனவும் அழைப்பதுண்டு. 2, 6, 18, 54, ...... என்னும் தொடர்வரிசை 3 ஐப் பொது விகிதமாகக் கொண்ட ஒரு பெருக்குத் தொடர்வரிசைக்கு ஒரு எடுத்துக்காட்டு ஆகும். இதில் ஒவ்வொரு எண்ணையும் 3 ஆல் பெருக்கி அடுத்துவரும் எண் பெறப்படுகின்றது. இது போலவே 1/2 ஐப் பொது விகிதமாகக் கொண்ட பெருக்குத் தொடர்வரிசைக்கு, 10, 5, 2.5, 1.25, ..... என்பதை எடுத்துக்காட்டாகக் கொள்ளலாம். பெருக்குத் தொடர்வரிசை ஒன்றின் பொது வடிவம் பின்வருமாறு அமையும்.  
:<math>a,\ ar,\ ar^2,\ ar^3,\ ar^4,\ \ldots</math>  
இதில் **r** பொது விகிதம், **a** முதல் எண்.
# கூட்டுத் தொடர்வரிசை

கணிதத்தில், **கூட்டுத் தொடர்வரிசை அல்லது கூட்டுத் தொடர்முறை** அல்லது **எண்கணிதத் தொடர்முறை** (*Arithmetic progression*) என்பது, அடுத்தடுத்து வரும் *எந்த* இரு எண்களுக்கும் இடையே *ஓரே எண்* வேறுபாடாக இருக்குமாறு அமைந்த, வரிசையாக வரும் எண்கள்.  
எடுத்துக்காட்டாக 3, 5, 7, 9, 11, 13, … என்பது ஒரு கூட்டுத்தொடர், ஏனெனில் அடுத்தடுத்து வரும் *எந்த* இரண்டு எண்களுக்கும் இடையே உள்ள வேறுபாடு இங்கே 2. அதாவது, இத்தொடரை 3, 3+2, (3+2)+2,... என்று எழுதலாம்; அடுத்தடுத்து, ஒரு வரிசையில் வரும் எண்களை அறிய, ஓர் உறுப்பின் முன்னுள்ள எண்ணுடன் 2 ஐச் சேர்த்தால் கிட்டும். ஒரு கூட்டுத் தொடரில் அடுத்தடுத்து வரும் *எந்த* இரண்டு எண்களுக்கும் இடையே உள்ள வேறுபாடு *பொது வேறுபாடு* எனப்படும்.  
கூட்டுத்தொடர்வரிசையில் வரும் முதல் எண் <math>a_1</math> என்றும், பொது வேறுபாடு *d* என்றும் கொண்டால், வரிசையில் *n*-ஆவது உறுப்பு என்ன என்பதைக் கீழ்க்காணுமாறு எழுதலாம்:
:<math>\ a_n = a_1 + (n - 1)d,</math>  
இதையே, இன்னும் பொதுமைப்படுத்தி,
:<math>\ a_n = a_m + (n - m)d.</math> எழுதலாம்.  
இந்தக் கூட்டுத் தொடர்வரிசை முடிவிலியாய்ப் போய்க்கொண்டே இருக்கலாம். *வரம்புடைய* எண்ணிக்கையில் அதாவது முடிவுறு உறுப்புகள் கொண்ட கூட்டுத்தொடர்வரிசையை, *வரம்புள்ள கூட்டுத் தொடர்வரிசை* என்று அழைப்பர் அல்லது பொதுவான சொல்லான கூட்டுத் தொடர்வரிசை என்றும் அழைப்பர்.  
ஒரு கூட்டுத்தொடர்வரிசை எப்படி வளர்கின்றது என்பது, அதன் பொதுவேறுபாட்டு எண்ணைப் பொருத்துள்ளது. பொதுவேறுபாட்டு எண்ணானது,
- நேர்ம எண்ணாக இருந்தால், அடுத்தடுத்து வரும் உறுப்புகள் பெருகிக்கொண்டே போய் முடிவிலிக்குப் போகும்;
- எதிர்ம எண்ணாக இருந்தால், எதிர்திசையில் பெருகிக்கொண்டே போய் எதிர்ம முடிவிலிக்குப் போகும்.
# கூட்டுத் தொடர்வரிசை

## கூட்டுத் தொடர்வரிசையின், கூட்டுத்தொகை

களின் கூட்டுத்தொகை (1+2+...+n) காணும் வாய்பாட்டின் நிறுவல்]]  
ஒரு வரம்புள்ள கூட்டுத்தொடர்வரிசையின் உறுப்புகளைக் கூட்டி அதன் *கூட்டல் மதிப்பு* அல்லது *கூட்டுத்தொகை*யைக் கணிக்கலாம். ஒரு கூட்டுத்தொடர்வரிசையின் n உறுப்புகளின் கூட்டுத்தொகையை <math> S_n </math> எனக் குறிப்பதாகக் கொண்டால், இந்தக் கூட்டுத்தொகையை இருவேறு விதமாக எழுதலாம் (இப்படி இருவேறு விதமாகக் கணக்கிடும் முறை, நிறுவலுக்குப் பயன்படும் ஒரு தனி முறையாகவும் கொள்ளப்படுகின்றது):  
:<math> S_n=a_1+(a_1+d)+(a_1+2d)+\cdots+(a_1+(n-2)d)+(a_1+(n-1)d)</math>
:<math> S_n=(a_n-(n-1)d)+(a_n-(n-2)d)+\cdots+(a_n-2d)+(a_n-d)+a_n.</math>  
மேலே உள்ளதில், முதல் தொடரானது <math>a_1</math> ஓடு d, 2d, 3d என்று படிப்படியாகக் *கூட்டிக்கொண்டே* போவது, ஆனால் இரண்டாவது தொடரானது, கடைசி உறுப்பாகிய <math>a_n</math> இல் இருந்து (n-1)d, (n-2)d என்று படிப்படியாக *கழித்துக்கொண்டே* செல்வது. இப்படியாக மேலே உள்ளவாறு இருவேறு விதமாக எழுதப்பட்ட இரண்டு கூட்டுத்தொடர்களின் கூட்டுத்தொகைகளைக் கூட்டினால், பொதுவேறுபாடான *d* ஒன்றோடு ஒன்று *கழிபட்டுப்* போகின்றது:
:<math>\ 2S_n=n(a_1+a_n).</math>  
சமன்பாட்டின் இருபுறத்தையும் இரண்டால் வகுத்து கூட்டுத்தொகையை அடையலாம்:
:<math> S_n=\frac{n}{2}( a_1 + a_n).</math>  
இன்னொரு மாற்று வடிவத்தைப் பெற, மீண்டும் <math>a_n = a_1 + (n-1)d</math> எனப் பதிலிட்டுப் பெறலாம்:
:<math> S_n=\frac{n}{2}[ 2a_1 + (n-1)d].</math>  
499 கி.பி யில் இந்திய வானியல், கணித வல்லுநர் ஆரியபட்டா என்பவர் தன்னுடைய ஆரியபட்டியம் என்னும் நூலில் இம்முறையைத் தந்துள்ளார். (section 2.18)
.  
எடுத்துக்காட்டாக, *a*<sub>*n*</sub> = 3 + (*n*-1)(5) குறிக்கும் கூட்டுத் தொடர்வரிசையின் 50 உறுப்புகளின் கூட்டுத்தொகை:
:<math>S_{50} = \frac{50}{2}[2(3) + (49)(5)] = 6,275.</math>
# கூட்டுத் தொடர்வரிசை

## உறுப்புகளின் பெருக்குத்தொகை

ஒரு வரம்புள்ள கூட்டுத் தொடர்வரிசையின் உறுப்புகளைப் பெருக்கினால் வரும் பெருக்குத்தொகையைக் கணிக்கலாம். முதல் உறுப்பு அல்லது உருப்படி *a*<sub>1</sub> என்றும், பொதுவேறுபாடு *d* என்றும், மொத்த உறுப்புகளின் எண்ணிக்கை *n* என்றும் கொண்டால், அந்த n உறுப்புகளின் பெருக்குத்தொகையை முடிவுறும் வாய்பாடாகக் கீழ்க்காணுமாறு எழுதலாம்:  
:<math>a_1a_2a_3\cdots a_n = a_1(a_1+d)(a_1+2d)...(a_1+(n-1)d)= \prod_{k=0}^{n-1} (a_1+kd) = d^n \frac{\Gamma \(\frac{a_1}{d} + n\) }{\Gamma \( \frac{a_1}{d} \)}</math>  
இதில் காணப்படும் <math>\Gamma</math> என்பது காமா சார்பியம். (<math>a_1/d</math> என்பது எதிர்ம எண்ணாகவோ சுழியாகவோ இருந்தால் இந்த வாய்பாடு செல்லாது).  
தொடர்பெருக்கம் <math>n! = 1 \times 2 \times \cdots \times n</math> மற்றும்
:<math>m \times (m+1) \times (m+2) \times \cdots \times (n-2) \times (n-1) \times n \,\! = \frac{n!}{(m-1)!}.</math> என்ற இரு முடிவுகளின் பொதுமைப்படுத்தலாக மேலுள்ள பெருக்குத்தொகை அமைகிறது  
எடுத்துக்காட்டு:
மேலே கொடுக்கப்பட்ட எடுத்துக்காட்டில் n ஆவது உறுப்பை *a*<sub>*n*</sub> = 3 + (*n*-1)(5) எனக்கொண்டு 50 ஆவது உறுப்புவரை பெருக்க:
:<math>P_{50} = 5^{50} \cdot \frac{\Gamma \(3/5 + 50\) }{\Gamma \( 3 / 5 \) } \approx 3.78438 \times 10^{98} </math>  
இப்பொழுது கூட்டுத் தொடர்வரிசை ஒன்றைக் கருதுக:
:<math>a,(a+d),(a+2d),.................(a+(n-1)d)</math>  
இதில் முதல் மூன்று உறுப்புகளின் பெருக்குத்தொகை
:<math>a(a+d)(a+2d)</math>
::<math>=(a^{2}+ad)(a+2d)</math>
<math>=a^{3}+3a^{2}d+2ad^{2}</math>  
இது கீழ்க்காணும் வடிவில் உள்ளது:
:<math> a^{n} + na^{n-1} d^{n-2} + (n-1)a^{n-2}d^{n-1}</math>  
ஆகவே, <math>n</math> உறுப்புகளின் இன் பெருக்குத்தொகை:
:<math> a^{n} + na^{n-1} d^{n-2} + (n-1)a^{n-2}d^{n-1}</math>
இதற்கு முடிவுதரும் தீர்வுகள் இல்லை.
# கூட்டுத் தொடர்வரிசை

## திட்டவிலக்கம்

ஒரு கூட்டுத் தொடர்வரிசையின் திட்டவிலக்கத்தைக் கீழுள்ள வாய்பாட்டைப் பயன்படுத்திக் காணலாம்:
:<math> \sigma = |d|\sqrt{\frac{(n-1)(n+1)}{12}}</math>
:<math> n</math> = கூட்டுத் தொடர்வரிசையின் உறுப்புகளின் எண்ணிக்கை
:<math> d</math> = கூட்டுத் தொடர்வரிசையின் உறுப்புகளுக்கு இடையுள்ள பொதுவேறுபாடு
# கூட்டுத் தொடர்வரிசை

## கூட்டுத் தொடர்வரிசைக்கான வாய்பாடுகள்

:<math>a_1</math> -கூட்டுத் தொடர்வரிசையின் முதல் உறுப்பு.
:<math>a_n</math> -கூட்டுத் தொடர்வரிசையின் n ஆவது உறுப்பு.
:<math>d</math> -கூட்டுத் தொடர்வரிசையின் அடுத்தடுத்த இரு உறுப்புகளுக்கு இடையுள்ள பொதுவேறுபாடு.
:<math>n</math> -கூட்டுத் தொடர்வரிசையின் உறுப்புகளின் எண்ணிக்கை.
:<math>S_n</math> -கூட்டுத் தொடர்வரிசையின் n உறுப்புகளின் கூடுதல்.
:<math> \overline{n}</math> கூட்டுத்தொடர்வரிசையின் சராசரி மதிப்பு.  
வாய்பாடுகள்:
1. <math>\ a_n = a_1 + (n - 1)d,</math>
1. <math>\ a_n = a_m + (n - m)d.</math>
1. <math> S_n=\frac{n}{2}[ 2a_1 + (n-1)d].</math>
1. <math> S_n=\frac{n(a_1 + a_n)}{2}</math>
1. <math> \overline{n}</math> = <math>S_n / n</math>
1. <math> \overline{n} =\frac{a_1 + a_n}{2}.</math>
# விக்கிப்பீடியா:ஆலமரத்தடி/தொகுப்பு57

## தொடர்ந்தும் எழுதவேண்டுமா?

### அன்பான வேண்டுகோள்
:::: தகவல் பெட்டிகளிலும், மேற்கோள் குறிப்புகளிலும் வரும் எழுத்துக்கள் கணக்கில் எடுக்கப்படும். குறியீடுகள் மட்டுமே இதில் அடங்கா. (| போன்றவை கணக்கில் வரா. இந்த அளவீட்டின் வரையறை பின்வருமாறு உள்ளது:  
::::: "Article count (alternate) Articles that contain at least one internal link and 200 (ja,ko,zh:50) characters readable text, disregarding wiki- and html codes, hidden links, etc.; also headers do not count."  
:::: கட்டுரைகளின் இறுதியில் பிற மொழி விக்கிக் கட்டுரைகளுக்குக் கொடுக்கும் இணைப்புப் பகுதி முற்றாகவே கணக்கில் வராது. 30, 40 மொழிகளுக்கு இணைப்பு இருந்தால் அதுவே ஏறத்தாழ 2.0 கிபை வந்துவிடும். ஆகவே வரலாற்றுப் பகுதியில் வரும் கட்டுரை அளவிலிருந்து இதைக் கழிக்கும்போது உண்மையான அளவு X - (அண் 2.0 கிபை) ஆகவே இருக்கும். -- [[பயனர்:Mayooranathan|மயூரநாதன் 07:10, 30 சூன் 2011 (UTC)  
:: சோடா, மேலே நீங்கள் சற்று கொதித்து விட்டீர்கள் என்றே தெரிகிறது. செல்வாவின் கருத்துக்களில் தீவரத்தன்மை இருப்பதாகக் கூறிவிட்டு, நீங்கள் அதே மாதிரிக் கருத்துக்களை கூறி உள்ளீர்கள். ஆழ உழுவதும், அகல உழுவதும் முக்கியம் என்பது நாம் அனைவரும் அறிந்ததே. புன்னியாமீன் செல்வாவின் ஒரு கூற்றில் இருந்து தீவர நிலைப்பாடு எடுக்கவேண்டியதில்லை என்பதை பலரும் பல்வாறவாறு விளக்கி உள்ளனர். அதற்குமேல் இந்தளவு கொந்தளிப்பு ஏன் என்று தெரியவில்லை. செல்வாவின் பங்களிப்பு விக்கிப்பீடியாவிற்கு ஒரு முதுகெலும்ப்பு போல. கட்டுரை எழுதுவது மட்டும் அல்ல அதற்கு வெளியே அவர் பல நாட்களை தமிழ் விக்கிக்காக செலவிட்டுள்ளார் என்பதை இங்கு குறிப்பிட விரும்புகிறேன். --Natkeeran 04:23, 30 சூன் 2011 (UTC)  
:::நற்கீரனின் கருத்துகளுடன் உடன்படுகிறேன். செல்வாவின் கருத்துகள், பங்களிப்புகளைத் திறனாய அனைவருக்கும் உரிமை உண்டு. ஆனால், சோடாபாட்டிலின் கருத்துகள் அந்த எல்லையைத் தாண்டி தனிப்பட்ட தாக்குதலாக உள்ளதாகவே கருதுகிறேன். சோடாபாட்டில் ஒரு நிருவாக அணுக்கம் உள்ள பயனர் என்பதையும் கருத்தில் கொண்டு, தனது கருத்துகளை இன்னும் கனிவாகவும் பண்புடனும் வெளிப்படுத்த வேண்டும் என்று கேட்டுக் கொள்கிறேன். --இரவி 05:44, 30 சூன் 2011 (UTC)  
:இத்தனை விவாதங்களுக்குப் பின் நானும் இதை வளர்த்துக்கொள்ள விரும்பவில்லை. தனிப்பட்ட வகையில் பயனர்கள் மனஞ்சலிக்காமல் யாவரும் செயற்படுவோம். புன்னியாமீன் தொடர்ந்து இதே முனைப்புடன் எழுதவேண்டும். கருத்தில் ஏற்பட்ட முரண்பாடு யாவராலும் ஏற்றுக்கொள்ளப்பட்டது. பல தெளிவுகளை இந்த விவாதம் தந்திருப்பதாகவே நம்புகிறேன். புன்னியாமீன் எங்கள் ஆதங்கங்களை அன்புகொண்டு ஏற்றுக்கொள்வார் என நம்புகின்றேன்.--சஞ்சீவி சிவகுமார் 04:44, 30 சூன் 2011 (UTC)
# விக்கிப்பீடியா:ஆலமரத்தடி/தொகுப்பு57

## தொடர்ந்தும் எழுதவேண்டுமா?

### புன்னியாமீன் அவர்களின் பங்களிப்பை விக்கியில் நாம் நாடுகிறோம்
# விக்கிப்பீடியா:ஆலமரத்தடி/தொகுப்பு57

## தமிழ் விக்கியின் வளர்ச்சியைக் கருத்தில் கொள்க!

இங்கு காரசாரமாக நடந்துகொண்டிருக்கின்ற கருத்துப் பரிமாற்றத்தில் கலந்துகொள்ளவா வேண்டாமா என்று எண்ணிக்கொண்டிருந்தேன். இறுதியில் என் கருத்தையும் சுருக்கமாக முன்வைப்பது பொருத்தமே என்று முடிவுசெய்தேன். தமிழ் விக்கி அளவிலும் வளரவேண்டும், ஆழத்திலும் விரிவிலும் சிறக்கவேண்டும் என்பது குறித்து அனைவருக்கும் ஒத்த கருத்து உள்ளது. எனவே, நம் தலைமுறையும் வருங்காலத் தலைமுறையினரும் தமிழ் விக்கியால் பயன்பெற வேண்டும் என்னும் ஒரே இலக்கைக் கண்முன் கொண்டு அனைத்துப் பயனர்களும் ஒத்துழைக்க வேண்டும் என்பது என் பணிவான கருத்து. விக்கியின் உயிர்மூச்சே கூட்டுமுயற்சி என்பதால் அந்த உணர்வோடு பணியைத் தொடர்வோம். அனைவருக்கும் உளமார்ந்த வாழ்த்துகள்!--பவுல்-Paul 18:16, 29 சூன் 2011 (UTC)
:எனது கருத்தையும் இங்கே பதிவு செய்ய விரும்புகின்றேன். விக்கிப் பயனர்கள் ஒவ்வொருவரும் ஒவ்வொரு விதத்தில் தமது பங்களிப்பைச் செய்கின்றனர். சிலருக்கு ஆழமான கட்டுரைகளை எழுத முடிகின்றது. வேறு சிலருக்கு குறுகிய, அதிகளவிலான கட்டுரைகளை எழுத முடிகின்றது. இன்னும் சிலருக்கு இரு வகையான கட்டுரைகளையும் எழுத முடிகின்றது. நான் சில கட்டுரைகளை முழுமையாக எழுதும் நோக்குடன் ஆரம்பிப்பேன். பின்னர் நேரக் குறைபாட்டில், அப்படியே விட்டு விடுவேன். வேறொரு கட்டுரையை ஆரம்பிக்கும் ஒரு மனநிலை வந்தால், முதல் கட்டுரையை அப்படியே விட்டு விட்டு, அடுத்த கட்டுரைக்குத் தாவி விடுவேன். அவரவர், தனக்கு கிடைக்கும் நேரத்தைப் பொறுத்து, மன நிலையைப் பொறுத்து, தாம் அறிந்துள்ள விடயங்களைப் பொறுத்தே கட்டுரைகளை ஆக்க முடியும். சிலர் எழுதும் கட்டுரைகளில் எனக்கு எதுவுமே புரிந்து கொள்ள முடியாத விடயங்கள் இருக்கும். அதேபோல் நான் எழுதும் கட்டுரைகளில் வேறொருவருக்கு எதுவுமே புரிந்து கொள்ள முடியாத விடயங்கள் இருக்கக் கூடும். நமக்கு புரியாவிட்டாலும், வேறொருவருக்கு அந்த தகவல்கள் தேவைப்படலாம். அவர் தேடும்போது அந்த தகவல்கள் தமிழ் விக்கிப்பீடியாவில் கிடைக்கலாம். எல்லா வகையான தகவல்களும் ஏதோ ஒரு வகையில், எவரோ ஒருவருக்கு பயன்படக் கூடியவையாகவே இருக்கும். அந்த வகையில் புன்னியமீனின் பங்களிப்பும் சிறப்பானதே. அவர் தொடர்ந்தும் தனது பங்களிப்பை தமிழ் விக்கிப்பீடியாவுக்கு வழங்க வேண்டும் என்று அனைவரையும் போல நானும் அவரைக் கேட்டுக் கொள்கின்றேன்.
:புன்னியமீனைப் பாராட்டி வந்த செய்தியில் வேறு விடயங்கள் பேசப்பட வேண்டி வந்ததும், அவர் மனம்வருந்தி விலகுவதாக சொன்னதும் வருத்தமாகவே உள்ளது. விக்கிப்பீடியாவின் விதிகளுக்கு உட்பட்டு, சிறப்பான பங்களிப்பைச் செய்துவரும் எந்த ஒரு பயனரையும், மனம் சோர்வடையக் கூடிய விதத்தில் கருத்துக்கள் கூறப்படாமல் இருத்தலே நல்லது. ஒரு நல்ல புரிந்துணர்வுடன் புன்னியமீன் மீண்டும் தனது பங்களிப்பை முன்போலவே தொடருவார் என நம்புகின்றேன். --கலை 23:30, 29 சூன் 2011 (UTC)
# விக்கிப்பீடியா:ஆலமரத்தடி/தொகுப்பு57

## PDF கோப்பாகத் தரவிறக்கம்

ஆங்கில விக்கிப்பீடியாவில் உள்ளதைப் போல, இங்கும் கட்டுரைகளை PDF கோப்பாகத் தரவிறக்கம் செய்யுமாறு ஏற்படுத்தமுடியுமா? --செந்தி<small><sup><font color="green" size="">//உரையாடுக//</font></sup></small> 19:56, 29 சூன் 2011 (UTC)
:இதற்கான வேலைகள் நடந்து கொண்டிருக்கின்றன. எப்பொது இணைக்கப்படுமென்று தெரியவில்லை. மலையாள விக்கியரும் மீடியாவிக்கி நிரலாளருமான சந்தோஷ் தொட்டிங்காலைக் கேட்டால் தெரியலாம்--சோடாபாட்டில்<sup>உரையாடுக</sup> 21:05, 29 சூன் 2011 (UTC)
# விக்கிப்பீடியா:ஆலமரத்தடி/தொகுப்பு57

## தமிழ்விக்கியில் நான்
# கார்மென் லுவானா

**கார்மென் லுவானா** (*Carmen Luvana*, பி. 23 ஆகஸ்ட் 1981) நியூயார்க் நகரில் பிறந்த முன்னாள் அமெரிக்க பாலுணர்வுக் கிளர்ச்சிய நடிகை.
# கார்மென் லுவானா

## வாழ்க்கை வரலாறு

இவர் 23 ஆகஸ்ட் 1981 நியூயார்க்கில் உள்ள புரூக்ளினில் பிறந்தார். லுவானா ஐந்து இருக்கும்போது குடும்பம் ரிக்கோக்கு குடிபெயர்ந்தது. இவர் 18 வயதில், புளோரிடாவில் உள்ள மியாமி நகருக்குக்கு குடிபெயர்ந்தர் பின்னர் மியாமி ஆடைஅவிழ்ப்பு ஆட்ட நிறுவனமொன்றில் ஒரு நடன கலைஞராக தனது தொழில் வாழ்க்கையை தொடங்கினார். லுவானா 2001 ம் ஆண்டு ஆபாச துறையில் நுழைந்தார்.
# பூபேன் அசாரிகா

**பூபேன் அசாரிகா ** (Bhupen Hazarika, அசாமிய மொழி: ভূপেন হাজৰিকা, *பூபேன் ஹசோரிகா*) ( செப்டம்பர் 8, 1926 நவம்பர் 5, 2011) அசாம் மாநிலத்தைச் சேர்ந்த இந்திய பாடகர், இசையமைப்பாளர், பாடலாசிரியர், திரைப்படத் தயாரிப்பாளர் ஆவார்.  
முனைவர் பூபேன் அசாரிகா இந்தி மற்றும் அசாமிய திரைப்படத்துறை, இலக்கியம் மற்றும் இசையில் பெரும் தாக்கம் ஏற்படுத்தி உள்ளார். அவரது மாநிலமான அசாமிலும் அண்டை மாநிலங்களிலும் மேற்கு வங்காளத்திலும் பெருமதிப்புமிக்கவராக புகழ் பெற்றுள்ளார். அசாமின் திரைப்படத்துறை வளர்ச்சிக்கு பெரிதும் காரணமாக அமைந்துள்ளார். அசாம் சாகித்திய சபாவின் தலைவராக பொறுப்பாற்றி உள்ளார்.
# பூபேன் அசாரிகா

## இளமையும் கல்வியும்

அசாமின் சாடியா என்னுமிடத்தில் பூபேன் பிறந்தார். பத்தாவது அகவையிலேயே தனது முதல் பாடலை முதலாவது அசாமிய மொழித் திரைப்படமான *ஜோய்மோதி* என்ற திரைப்படத்தில் எழுதிப் பாடினார். 1939ஆம் ஆண்டு இரண்டாவது அசாமியத் திரைப்படமான *இந்திரமாலதி* என்ற படத்திலும் தனது 12 அகவையில் பங்கு பெற்றார்.  
1942ஆம் ஆண்டு குவஹாத்தியில் உள்ள காட்டன் கல்லூரியில் இடைநிலை கலை பட்டப்படிப்பிற்கு பின்னர் பனாரசு இந்து பல்கலைக்கழகத்தில் 1944ஆம் ஆண்டு இளங்கலை பட்டப்படிப்பை முடித்தார். 1946ஆம் ஆண்டு அரசறிவியல் முதுகலைப்பட்டமும் பெற்றார். 1954ஆம் ஆண்டில் நியூயார்க் கொலம்பியா பல்கலைக்கழக்கத்தில் *இந்திய முதியோர் கல்வியில் ஒலிஒளி ஊடக செய்முறைகளுக்கான தயார்படுத்தலுக்கான திட்டமொன்றை* ஆய்வுக்கட்டுரையாக வடித்து முனைவர் பட்டம் பெற்றார். அசாம் சாகித்திய சபாவின் தலைவராக 1993ஆம் ஆண்டு பொறுப்பாற்றி உள்ளார்.
# பூபேன் அசாரிகா

## வாழ்க்கை

பாடகராக அவரது ஆழமான கரகரப்புக் குரலுக்காகவும் மொழி உச்சரிப்புக்காகவும் அறியப்பட்டார்; பாடலாசிரியராக கவித்துவம் நிறைந்த வரிகளுக்காகவும் உவமைகள் நிறைந்த உள்ளடக்கத்திற்காகவும் அறியப்பட்டார்; இசையமைப்பாளராக நாட்டுப்புற இசை கலந்த தற்கால இசையமைப்புக்காக அறியப்பட்டார். தனது தாய்மொழியான அசாமிய மொழி தவிர இந்தி, வங்காள மொழி எனப் பிற மொழிகளிலும் பாடியுள்ளார்.
# பூபேன் அசாரிகா

## விருதுகள்

- பாரத ரத்னா - (2019)
- சிறந்த பிராந்திய திரைப்படத்திற்கான தேசிய விருது (1975)
- பத்ம பூசன் (2001)
- தாதாசாகெப் பால்கே விருது (1992)
- அசாம் ரத்னா (2009)
- சங்கீத நாடக அகாதமி விருது (2009)
- 1993ஆம் ஆண்டு ஜப்பானில் நடந்த *ஆசியா பசிபிக் பன்னாட்டுத் திரைப்பட விழா*வில் இந்தித் திரைப்படம் **ருடாலி**யின் இசையமைப்பிற்காக சிறந்த இசையமைப்பாளர் விருது.
- சிறந்த நிகழ்கலை நாட்டுக் கலைஞராக அனைத்திந்திய விமர்சகர் சங்க விருது (1979)  
பெப்ரவரி 2009இல், அனைத்து அசாம் மாணவர் சங்கம் பூபேன் அசாரிகாவினை கௌரவிக்கும் வண்ணம் குவஹாத்தியில் அவரது சிலை ஒன்றை நிறுவியுள்ளது.
# பூபேன் அசாரிகா

## வெளியிணைப்புகள்

- bhupenhazarika.com
- Legendary voice in Mumbai Terror video
- The Golden Voice of Bhupen Hazarika
- The sonsg of Bhupen Hazarika'', The Times of India
- About Bhupen Hazarika
- All about Bhupen Hazarika
- Dr Bhupen Hazarika - Life, Music, Movies
- Bhupen Hazarika Star Cement controversy
# தன்பாத்

**தன்பாத் ** (Dhanbad, , , ) சார்க்கண்ட் மாநிலத்தில் உள்ள ஓர் நகரமாகும். நிலக்கரிச் சுரங்கங்கள் நிறைந்த பகுதியில் அமைந்துள்ளதால் இது *இந்தியாவின் நிலக்கரித் தலைநகர்* எனவும் அறியப்படுகிறது. உலகின் மிக விரைவாக வளர்ந்துவரும் நகரங்களில் 79வது நிலையில் உள்ளது. 2011 கணக்கெடுப்பின்படி, தன்பாத் இந்தியாவின் ஒரு மில்லியனுக்கும் கூடுதலான 35 நகரங்களில் ஒன்றாக விளங்குகிறது. இந்திய இரயில்வேயின் கோட்டங்களில் வருமான ஈட்டலில் மும்பை கோட்டத்தை அடுத்து இரண்டாவது நிலையில் உள்ளது.  
தன்பாத் மாவட்டத்தில் உள்ள நிலக்கரிச் சுரங்கங்கள் டாடா ஸ்டீல், பாரத் கோக்கிங் கோல் லிட்., ஈஸ்டர்ன் கோல்ஃபீல்ட்ஸ் லிட்., இந்திய இரும்பு மற்றும் எஃகு நிறுவனம் (IISCO) ஆகியவற்றிற்கு சொந்தமானவை. நிலக்கரி அகழ்ந்தெடுத்தல், கழுவுதல், சூளைக்கரி தயாரித்தல் ஆகியன முகனையான தொழில்களாகும். இந்திய அரசு நிறுவனமான கோல் இந்தியாவின் பாரத் கோக்கிங் கோல் லிட்.மற்றும் ஈஸ்டர்ன் கோல்ஃபீல்ட்ஸ் லிட். கூடுதலான சுரங்கங்களை இயக்கி வருகின்றன. இவை பெரும்பாலும் திறந்தநிலைச் சுரங்கங்களாகும். தனியார்த்துறை டாடா ஸ்டீல் நிலத்தடி சுரங்கங்களை இயக்கி வருகிறது. இந்த நிறுவனங்கள் தங்கள் தொழிலாளிகளுக்காக குடியிருப்பு நகர்களை அமைத்துள்ளன.
# தன்பாத்

## குறிப்பிடத்தக்க நபர்கள்

- சத்ய நாராயண் கௌரிசாரியா
- சிவ் கேரா
- மீனாட்சி சேசாத்ரி
- தேவன் சர்மா
- ரந்தீர் பிரசாத் வர்மா
- சாபசு நதீம்
- ராச் சின்கா
# வார்ப்புரு:Infobox adult biography

}}}|sizedefault=upright=}|alt=}|suppressplaceholder=yes}}
| caption = }}}  
|caption = }  
|label1 = பிறப்பு
|data1 = </span>}} |} |} }}  
|label2 = இறப்பு
|data2 = }  
|label3 = தேசியம்
|data3 = }  
|label4 = வேறு பெயர்(கள்)
|data4 = }
|class4 = nickname  
|label5 = துணை(கள்)
|data5 = }  
|label6 = உயரம்
|data6 = }  
|label7 = எடை
|data7 = }  
|label8 =
|data8 = }  
|label9 =
|data9 = }}  
|label10 =
|data10 = }}  
|label11 =
|data11 = }}  
|label12 = இனம்
|data12 = }  
|label13 = வயது வந்தோர் படங்கள்
|data13 = }}}  
|data14 =  
}}
# பிலாய்

இங்குள்ள பிலாய் எஃகு தொழிற்சாலை பொகாரோ எஃகுத் தொழிற்சாலைக்கு அடுத்த மிகப் பெரிய தொழிற்சாலையாகும். 50,000 தொழிலாளிகள் வேலை செய்யும் இந்த ஸ்டீல் அதாரிட்டி ஆஃப் இந்தியா தொழிற்சாலை 1959ஆம் ஆண்டு சோவியத்-இந்திய கூட்டு முயற்சியாக நிறுவப்பட்டது. பிலாய்க்குத் தெற்கே சுற்றியுள்ளப் பகுதிகளிலிருந்து இந்தத் தொழிற்சாலைக்கு வேண்டிய இரும்புத் தாது அகழ்ந்தெடுக்கப்படுகிறது. பல மருத்துவமனைகளும் பள்ளிகளும் இந்த ஆலை நிர்வாகத்தால் நிறுவப்பட்டுள்ளன. 1986ஆம் ஆண்டு முதல் பிலாய் தொழில்நுட்பக் கழகம் நிறுவப்பட்டுள்ளது.
# பிலாய்

## போக்குவரத்து

இங்கு மூன்று தொடர்வண்டி நிலையங்கள் உள்ளன:
1. பிலாய் (பிலாய் 3)
1. பிலாய் பவர் அவுஸ்
1. பிலாய் நகர்  
அண்மையிலுள்ள துர்க் தொடர்வண்டி நிலையமும் பரவலாக பயன்படுத்தப்படுகிறது. பல விரைவு தொடர்வண்டிகள் இங்கு நின்று செல்கின்றன.  
உள்ளூரில் டெம்போ எனப்படும் மூன்று சக்கர வண்டிகள் நம்பகமான போக்குவரத்து வசதிகளுக்குப் பன்படுத்தப்படுகின்றன.
# குவாலியர்

**குவாலியர் ** (Gwalior) (இந்தி/மராத்தி: ग्वालियर ) இந்தியாவின் மத்தியப் பிரதேச மாநிலத்தில் ஆக்ராவிற்கு தெற்கே தொலைவிலும் மாநிலத் தலைநகர் போபாலிலிருந்து வடக்கேயும் அமைந்துள்ளது. வரலாற்றுச் சிறப்புமிக்க இந்த நகரமும் இங்குள்ள கோட்டையும் பல வட இந்திய பேரரசுகளின் மையமாக விளங்கியுள்ளன. குவாலியர் நகரம் இதே பெயரிலுள்ள மாவட்டம் மற்றும் கோட்டத்திற்கு நிர்வாகத் தலைமையகமாக விளங்குகிறது.  
குவாலியர் கோட்டை பலமுறை கைமாறியுள்ளது; எட்டாவது நூற்றாண்டில் டோமராக்களிடமிருந்து முகலாயர்களுக்கும் பின்னர் சிந்தியாக்களின் கீழ் மராத்தாக்களுக்கும் (1754) கைமாறி குறைந்த காலம் ஜான்சியின் லட்சுமி பாயிடமும் தாத்தியா டோப்பிடமும் பிரித்தானியர்களிடமும் இருந்தது.  
இங்கு பல சிறப்புமிகு கல்விக்கூடங்கள் உள்ளன; இந்திய தகவல் தொழில்நுட்பம் மற்றும் மேலாண்மைக் கழகம் (IIITM), இந்திய சுற்றுலா மற்றும் பயண மேலாண்மைக் கழகம், சிந்தியா பள்ளி, மாதவ் தொழில்நுட்பம் மற்றும் அறிவியலுக்கான கழகம், இலட்சுமிபாய் தேசிய உடலியல் கல்வி நிறுவனம் ஆகியன இவற்றில் சிலவாகும்.
# குவாலியர்

## குறிப்பிடத்தக்க நபர்கள்

- கார்த்திக் ஆர்யன்,
- விவேக் அக்னிகோத்திரி,
- இயாவேத் அக்தர்,
- இயான் நிசார் அக்தர்,
- நிதா பாசுலி,
- அனுராக் காசியப்பு,
- அம்சத்து அலி கான்
- சல்மான் கான்,
- பியுசு மிசுரா
- அர்சவர்தன் ராணே,
- தௌலத்ராவ் சிந்தியா
- சோதிர் ஆதித்யா மாதவராவ் சிந்தியா
- மாதவ்ராவ் சிந்தியா
- விசய ராச்சே சிந்தியா
- மம்தா சர்மா,
- மாதாச்சி சிந்தியா
- சிவேந்திர சிங்,
- குசால் டாண்டன்,
- தான்சேன்,
- நரேந்திர சிங் தோமர்,
- அடல் பிகாரி வாச்பாய்,
- கணேசு சங்கர் வித்யார்த்தி.
# ராஜாவின் பார்வையிலே

***ராஜாவின் பார்வையிலே*** (*Rajavin Parvaiyile*) 1995 இல் வெளிவந்த தமிழ்த் திரைப்படமாகும். இதில் முக்கியக் கதாப்பாத்திரங்களில் விஜய், அஜித் குமார், இந்திரஜா, **காயத்ரி சாஸ்திரி** நடித்துள்ளனர். இப்படத்தை ஜானகி சௌந்தர் இயக்க இளையராஜா அவர்கள் இசையமைத்துள்ளார். மேலும் இந்த படத்தில் தான் தமிழ் திரையுலகில் பின்னாளில் இரு துருவ போட்டி நட்சத்திரங்களான விஜய் மற்றும் அஜித் குமார் இணைந்து நடித்த ஒரே திரைப்படமாக இப்படம் அமைந்தது.
# ஜெனவீவ் ஜூலி

**ஜெனவீவ் ஜூலி** (*Jenaveve Jolie*, பிறப்பு: ஜூன் 4, 1984) ஒரு அமெரிக்க பாலுணர்வுக் கிளர்ச்சிய நடிகை, நிர்வாண மாடல் மற்றும் கவர்ச்சி நடன கலைஞர். இவர் 2004 ம் ஆண்டு பாலுணர்வுக் கிளர்ச்சிய திரைப்படங்களில் நடிக்கத் தொடங்கினார். அதற்கு முன் ஒரு அசைவ உணவகத்தில் பணியாற்றி வந்தார். இவர் 300 க்கும் மேற்பட்ட வயது வந்தோருக்கான திரைப்படங்களில் நடித்துள்ளார். 2009 ல் இவர் ஆண்டொராஜ் தொலைக்காட்சி நிகழ்ச்சியில் நடித்தார்.
# வான்மதி (திரைப்படம்)

***வான்மதி*** (*Vaanmathi*) 1996 ஆம் ஆண்டு சனவரி மாதம் 12 ஆம் தேதியன்று பொங்கல் பண்டிகைக்காக வெளிவந்த தமிழ்த் திரைப்படமாகும். கதாநாயகனாக அஜித் குமாரும், கதாநாயகியாக சுவாதியும், நடித்துள்ளனர்.
# வான்மதி (திரைப்படம்)

## நடிகர்கள்

- அஜித் குமார் - கிருஷ்ணா
- சுவாதி - வான்மதி
- வடிவுக்கரசி
- விஜய் கிருஷ்ணராஜ்
- பாண்டு
- தாமு
# வான்மதி (திரைப்படம்)

## வெளியீடு

1996 வது ஆண்டில் பொங்கலன்று வெளியான இத்திரைப்படத்தின் வெற்றியைத் தொடர்ந்து இப்படத்தை இயக்கிய அகத்தியனும், இப்படத்தின் நாயகன் அஜித் குமாரும் மீண்டும் காதல் கோட்டை திரைப்படத்தில் இணைந்தனர். இத்திரைப்படம் மிகப் பெரிய வெற்றி பெற்ற திரைப்படமாகும்.
# வான்மதி (திரைப்படம்)

## பாடல்கள்

இத்திரைப்படத்திற்கு தேவா இசையமைத்திருந்தார். கவிஞர் வாலி பாடல்களை எழுதியிருந்தார்.  
| **எண்** | **பாடல்** | **பாடகர்(கள்)** | **பாடலாசிரியர்** |
| --- | --- | --- | --- |
| 1 | அருணாச்சலம் | சுவர்ணலதா | வாலி |
| 2 | ஒரு நாளும் | உன்னிகிருஷ்ணன், அனுராதா ஸ்ரீராம் |  |
| 3 | பூந்தமல்லி | மனோ, சித்ரா |  |
| 4 | பிள்ளையார் பட்டி | தேவா |  |
| 5 | டாடா சியாறா | மனோ |  |
| 6 | வைகறையில் | எஸ். பி. பாலசுப்பிரமணியம், சித்ரா | } |
# பரேலி

**பரேலி ** (Bareilly, , ) வட இந்திய மாநிலமான உத்தரப்பிரதேசத்தில் பரேலி மாவட்டத்தில் அமைந்துள்ள ஓர் முகனையான நகரமாகும். ராம்கங்கா ஆற்றங்கரையில் ரோகில்காண்ட் என்ற புவியியல் பகுதியில் அமைந்துள்ள இந்த நகரம் பரேலி கோட்டத்தின் தலைநகருமாகும். மாநிலத் தலைநகர் லக்னோவிலிருந்து வடக்கே தொலைவிலும் நாட்டுத் தலைநகர் புது தில்லியிலிருந்து கிழக்கே தொலைவிலும் அமைந்துள்ளது.  
இந்த நகரம் பிரம்பு அறைகலன்களுக்குப் புகழ்பெற்றது. தவிர பருத்தி, தானியங்கள் மற்றும் சர்க்கரை வணிகத்தில் முதன்மை மையமாக உள்ளது. இப்பகுதியில் வணிகம், நிதி, பண்பாடு, கலை, ஆய்வு, கல்வி என பல்வேறுத் தளங்களிலும் இந்த நகரத்தின் தாக்கம் உள்ளது. 2001ஆம் ஆண்டு கணக்கெடுப்பின்படி நகர மக்கள்தொகை 699,839 ஆகும்.
# கிழக்கு ஆப்பிரிக்கப் போர்த்தொடர்

இரண்டாம் உலகப் போரில் **கிழக்கு ஆப்பிரிக்கப் போர்முனை** (*East African Front*) என்பது கிழக்கு ஆப்பிரிக்காவில் சூடான், சொமாலியா, கென்யா, எரிட்ரியா மற்றும் எத்தியோப்பியா ஆகிய பகுதிகளை உள்ளடக்கியிருந்தது. இது நடுநிலக்கடல், மத்திய கிழக்கு மற்றும் ஆப்பிரிக்க களத்தின் ஒரு பகுதியாகும். ஜூன் 10, 1940 - நவம்பர் 27, 1941 காலகட்டத்தில் இங்கு அச்சுப் படைகளுக்கும் நேச நாட்டுப் படைகளுக்கும் இடையே நிகழ்ந்த மோதல்கள் **கிழக்கு ஆப்பிரிக்கப் போர்த்தொடர்** (*East African Campaign*) என்றழைக்கப்படுகின்றன.  
பாசிச சர்வாதிகாரி முசோலினியின் தலைமையின் கீழிருந்த இத்தாலி 1930களில் மற்ற ஐரோப்பிய காலனியாதிக்க நாடுகளைப் போல தனக்கும் ஒரு காலனியப் பேரரசை உருவாக்கத் தீர்மானித்தது. 1936இல் எத்தியோப்பியாவைக் கைப்பற்றி இத்தாலிய சோமாலிலாந்து மற்றும் எரிட்ரிய காலனிகளை அதனுடன் ஒன்றிணைத்து “கிழக்கு ஆப்பிரிக்க இத்தாலியப் பேரரசு” என்ற பெயரில் ஒரு காலனிய அரசை உருவாக்கியது. 1939ல் ஐரோப்பாவில் போர் மூண்டபின்னர் பிரித்தானியப் பேரரசின் கிழக்கு மற்றும் வடக்கு ஆப்பிரிக்கக் காலனிகளைக் கைப்பற்ற இத்தாலி முயன்றது. ஜூன் 10, 1940 இல் இத்தாலி எகிப்து மற்றும் பிரித்தானியக் கிழக்கு ஆப்பிரிக்கக் காலனிகளின் மீது படையெடுத்தது. ஜூலை 4 ஆம் தேதி கென்யா மற்றும் சூடானைத் தாக்கிய இத்தாலியப் படைகள் அவற்றின் சில பகுதிகளைக் கைப்பற்றின. ஆகஸ்ட் 3 ஆம் தேதி அவை பிரித்தானிய சோமாலிலாந்தின் மீது படையெடுத்தன. சில வாரகால சண்டைக்குப் பின் பிரித்தானியப் படைகள் பின் வாங்கின; சொமாலிலாந்து இத்தாலி வசமானது.  
பிரித்தானிய சோமாலிலாந்தை மீட்க ஜனவரி 1941 இல் பிரித்தானிய மற்றும் பொதுநலவாயப் படைகள் ஒரு எதிர்த்தாக்குதலைத் தொடங்கின. இத்தாக்குதல் மூன்று திசைகளிலிருந்து நடைபெற்றது. வடக்கில் லெப்டினண்ட் ஜெனரல் வில்லியம் பிளாட் தலைமையிலான ஒரு படை எரிட்ரியா மற்றும் சூடான் வழியாகத் தாக்கியது; தெற்கில் ஆலன் கன்னிங்காம் தலைமையிலான ஒரு படை கென்யா வழியாக சொமாலிலாந்து மீது படையெடுத்தது. இவை தவிர கிழக்கிலிருந்து கடல்வழியாக ஒரு படைப்பிரிவு சொமாலியாலாந்து மீது நீர்நிலத் தாக்குதல் நடத்தியது. எத்தியோப்பியாவின் உள்நாட்டு எதிர்ப்புப் படைகள் அந்நாட்டு மன்னர் முதலாம் ஹைலி செலாசி தலைமையில் இத்தாலிய ஆக்கிரமிப்புப் படைகளைத் தாக்கின. இவ்வாறு பலமுனைகளிலிருந்து நடைபெற்ற தாக்குதல்களை சமாளிக்க இயலாத இத்தாலியப் படைகள் தோல்வியடைந்தன. ஐந்து மாத கால சண்டைக்குப் பின், கிழக்கு ஆப்பிரிக்காவின் பெரும்பாலான பகுதிகளும் இத்தாலியக் கட்டுப்பாட்டிலிருந்து மீட்கப் பட்டு விட்டன. அடுத்த சில மாதங்களில் எஞ்சியிருந்த பகுதிகளும் முழுமையாகக் கைப்பற்றப்பட்டன. இத்தாலியின் முன்னாள் காலனிகள் நேச நாடுகளின் கட்டுப்பாட்டில் வந்தன.
# ஜியாசூ விரிகுடா பாலம்

**ஜியாசூ விரிகுடா பாலம் ** (Jiaozhou Bay Bridge) சீனாவின் கிழக்குப் பகுதியில் உள்ள சன்டோங் மாநிலத்தில் கட்டமைக்கப்பட்டுள்ள உலகின் நீண்ட பாலங்களில் ஒன்றாகும். இந்தப் பாலம் ஜியாசூ விரிகுடாவினூடாக கிங்டோ நகரத்தை ஹுங்டோ மாவட்டத்துடனும் ஹோங்டோ தீவுடனும் இணைக்கிறது. இந்தப் பாலத்திற்கு மூன்று உள்ளே/ வெளியே வாயில்கள் உள்ளன. இது நீளமுள்ளது. கிங்டோவிற்கும் ஹுங்டோவிற்குமிடையேயான தொலைவை ஆகக் குறைத்தும், பயண நேரத்தை பாதியாக (40 நிமிடங்களிலிருந்து 20ஆக) குறைத்தும் உள்ளது.
# பேரி வுட்

**பேரி வுட்** (*Barry Wood*, பிறப்பு: திசம்பர் 26 1942), இங்கிலாந்து அணியின் துடுப்பாட்டக்காரர். இவர் 12 தேர்வுத் துடுப்பாட்டப் போட்டிகளிலும் , 13 ஒருநாள் பன்னாட்டுத் துடுப்பாட்டப் போட்டிகளிலும் 357 முதல்தர துடுப்பாட்டப் போட்டிகளிலும், 297 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1972 - 1978 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ரொக்லீ வில்சன்

**ரொக்லீ வில்சன் ** (*Rockley Wilson *, பிறப்பு: மார்ச்சு 25 1879, இறப்பு: சூலை 21 1957), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 136 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1921 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பீட்டர் விலீ

**பீட்டர் விலீ** (*Peter Willey*, பிறப்பு: திசம்பர் 6 1949), இங்கிலாந்து அணியின் துடுப்பாட்டக்காரர். இவர் 26 தேர்வுத் துடுப்பாட்டப் போட்டிகளிலும் , 26 ஒருநாள் பன்னாட்டுத் துடுப்பாட்டப் போட்டிகளிலும் 559 முதல்தர துடுப்பாட்டப் போட்டிகளிலும், 458 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1976 - 1986 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும், இவர் 1977 - 1986 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# நீல் வில்லியம்ஸ்

**நீல் வில்லியம்ஸ்** (*Neil Williams *, பிறப்பு: சூலை 2 1962, இறப்பு: மார்ச்சு 27 2006), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 255 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1990 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பொப் வில்லிஸ்

**பொப் விலிஸ்** (*Bob Willis *, பிறப்பு: மே 30 1949), இங்கிலாந்து அணியின் முன்னாள் துடுப்பாட்டக்காரர். இவர் 90 தேர்வுத் துடுப்பாட்டப் போட்டிகளிலும் , 64 ஒருநாள் பன்னாட்டுத் துடுப்பாட்டப் போட்டிகளிலும் 308 முதல்தர துடுப்பாட்டப் போட்டிகளிலும், 293 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1971 - 1984 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும், இவர் 1973 - 1984 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# பொப் வில்லிஸ்

## ஆரம்பகால வாழ்க்கை

இவர் சுந்தர்லாண்ட், துர்ஹாம் கவுண்டியில் மே 1949, 30 அன்று பிறந்தார். இவரது தந்தை பிபிசியின் ஊழியர்; வில்லிஸுக்கு டேவிட் என்ற ஒரு அண்ணன் இருந்தார், இவருடன் தோட்டத்தில் துடுப்பாட்டம் விளையாடினார். இவருக்கு ஒரு அக்காவும் இருந்தார். 1965 ஆம் ஆண்டில், அமெரிக்க இசைக்கலைஞர் பாப் டிலானின் நினைவாக வில்ஸ் தனது மூன்றாவது பெயரான "டிலான்" என்பதனைச் சேர்த்தார். கில்ட்ஃபோர்டில் உள்ள ராயல் கிராமர் பள்ளியில் வில்லிஸ் கல்வி கற்றார், இவர் ஒரு பள்ளி மாணவராக இருந்த காலகட்டத்தில் கால்பந்தாட்ட வீரராகவும் இருந்தார். தொடரின் இறுதிப் போட்டியில் இவர் நான்கு இழப்புகளைக் கைப்பற்றினார். இதன்மூலம் இங்கிலாந்துத் துடுப்பாட்ட அணி தொடரினைக் கைப்பற்றியது. வில்லிஸ் தனது முதல் தேர்வுத் துடுப்பாட்டத் தொடரில் 12 இழப்புகளுடன் 27.41 எனும் சராசரியினைக் கொண்டிருந்தார்.மேலும் பல "முக்கியமான கேட்சுகளையும்" பிடித்திருந்தார். மார்ச் மாதம் ஆக்லாந்தில் நியூசிலாந்திற்கு எதிரான தேர்வுத் துடுப்பாட்டத் தொடரின் இரண்டாவது போட்டியில் இவர் இரண்டு இழப்புகளை வீழ்த்தினார்.
# பொப் வில்லிஸ்

## தனிப்பட்ட வாழ்க்கை

வில்லிஸ் தனது முதல் மனைவி ஜூலியட் ஸ்மைலை 1980 இல் மணந்தார். இவர்களுக்கு 1984 இல் ஒரு மகள் பிறந்தார். அவர் தனது இரண்டாவது மனைவி லாரன் கிளார்க்கை 2005 இல் மணந்தார். சுந்தர்லேண்டில் பிறந்திருந்தாலும், வில்லிஸ் மான்செஸ்டரில் ஒரு இளைஞனாக வாழ்ந்தார், மேலும் மான்செஸ்டர் சிட்டி எஃப்சியின் தீவிர ஆதரவாளராக இருந்தார், 1954 இல் மைனே சாலையில் நடந்த ஒரு போட்டியில் முதன்முதலில் கலந்து கொண்டார், அத்துடன் நியூகேஸில் யுனைடெட் அணிக்கு எதிரான 1955 எஃப்ஏ கோப்பை இறுதிப் போட்டியை நேரில் பார்த்தார்.
# கிளேம் வில்சன்

**கிளேம் வில்சன்** (*Clem Wilson*, பிறப்பு: மே 15 1875, இறப்பு: பிப்ரவரி 8 1944), இங்கிலாந்து அணியின் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டிகளிலும் , 52 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1899 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டொன் வில்சன்

**டொன் வில்சன்** (*Don Wilson *, பிறப்பு: ஆகஸ்ட் 7 1937), இங்கிலாந்து அணியின் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டிகளிலும் , 422 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1964 - 1971 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஆர்த்தர் வுட் (1898)

**ஆர்த்தர் வுட்** (*Arthur Wood*, பிறப்பு: ஆகத்து 25 1898 - இறப்பு: ஏப்ரல் 1 1973) என்பவர் இங்கிலாந்து அணியின் துடுப்பாட்டக்காரர் ஆவார். இவர் நான்கு தேர்வுத் துடுப்பாட்டப் போட்டிகளிலும் , 420 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1938 - 1939 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# விக்கிப்பீடியா:மாணவர்களுக்கான விக்கிப்பீடியா கட்டுரைகள்/முதற் கட்டம் - நற்கீரன்

## தமிழ்/தமிழர்

1. தமிழ்
1. தமிழர்
1. அ
1. தமிழ் இலக்கியம்
1. தமிழ் இலக்கணம்
1. கிளேபாங் தமிழ்ப்பள்ளி
1. அறிவியல் தமிழ்
1. தமிழிசை
1. ஹொங்கொங் தமிழர்
1. தமிழ் அச்சிடல் வரலாறு
# விக்கிப்பீடியா:மாணவர்களுக்கான விக்கிப்பீடியா கட்டுரைகள்/முதற் கட்டம் - நற்கீரன்

## அறிவியல்

1. படிவளர்ச்சி
1. மனித மூளை
1. உயிரணு
1. இந்திய காண்டாமிருகம்
1. வாழை
1. பெட்ரோலியம்
1. பாறைநெய் தூய்விப்பாலை
1. ஓசோன் படை தேய்வின் விளைவுகள்
1. மின்னோட்டம்
1. சூரியன்
# விக்கிப்பீடியா:மாணவர்களுக்கான விக்கிப்பீடியா கட்டுரைகள்/முதற் கட்டம் - நற்கீரன்

## கணிதம்

1. எண் கோட்பாடு
1. சுழியம்
1. கணம்
1. இடவியல்
1. பகுவியல் (கணிதம்)
1. வரிசைமாற்றம்
1. நேரியல் சமன்பாடுகளின் தொகுப்பு
1. ஈருறுப்புத் தேற்றம்
1. பகா எண்
1. நண்பர்களும் அன்னியர்களும்: கணிதத் தேற்றம்
# விக்கிப்பீடியா:மாணவர்களுக்கான விக்கிப்பீடியா கட்டுரைகள்/முதற் கட்டம் - நற்கீரன்

## புவியியல்

1. இந்தியா
1. இலங்கை
1. மலேசியா - விரிபு பெற வேண்டும்
1. சிங்கப்பூர் - விரிபு பெற வேண்டும்
1. கனடா
1. தென் ஆப்பிரிக்கா - திருத்தப் பட வேண்டும்
1. பிரித்தானியா
1. கம்போடியா
1. இந்தியப் பெருங்கடல்
1. கிளிமஞ்சாரோ மலை
# விக்கிப்பீடியா:மாணவர்களுக்கான விக்கிப்பீடியா கட்டுரைகள்/முதற் கட்டம் - நற்கீரன்

## பண்பாடு/கலைகள்

1. பண்பாடு - விரிபு பெற வேண்டும்
1. கலைகள் - விரிபு பெற வேண்டும்
1. நாட்டுப்புறவியல் - விரிவு பெற வேண்டும்
1. ஓவியம் - விரிபு பெற வேண்டும்
1. இசை - விரிபு பெற வேண்டும்
1. நடனம் - விரிபு பெற வேண்டும்
1. கூத்து - விரிபு பெற வேண்டும்
1. திரைப்படம் - - விரிபு பெற வேண்டும்
1. நாடகம் - விரிவு பெற வேண்டும்
1. பொம்மலாட்டம்
# விக்கிப்பீடியா:மாணவர்களுக்கான விக்கிப்பீடியா கட்டுரைகள்/முதற் கட்டம் - நற்கீரன்

## வரலாறு

1. கற்காலம்- முழுமை பெற வேண்டும்
1. சிந்துவெளி நாகரிகம்
1. கடைச்சங்கம்
1. மாயா நாகரிகம்
1. சோழர்
1. ஆபிரிக்க வரலாறு - விரிவு பெற வேண்டும்
1. பிரித்தானியப் பேரரசு - முழுமை பெற வேண்டும்
1. முதல் உலகப் போர்
1. இரண்டாம் உலகப் போர்
1. ஆங்கில மொழியின் வரலாறு
# விக்கிப்பீடியா:மாணவர்களுக்கான விக்கிப்பீடியா கட்டுரைகள்/முதற் கட்டம் - நற்கீரன்

## சமூகம்

1. குழந்தைத்_தொழிலாளர்
1. மனித உரிமைகள்
1. கருத்து வெளிப்பாட்டுச் சுதந்திரம்
1. சேது சமுத்திரக் கால்வாய்த் திட்டம்
1. இணைய ஆவணகம்
1. கலைக்களஞ்சியம்
1. உலகமயமாதல் - விரிவு பெற வேண்டும்
1. தோள் சீலைப் போராட்டம்
1. தெலுங்கு
1. 2008 ஒலிம்பிக் விளையாட்டுப் போட்டிகள்